Съдържание
Индекс 🔎︎

# Клавиатура

Служи за приписване или редактиране на клавишни комбинации за команди на LibreOffice или макроси на LibreOffice Basic.

За достъп до тази команда...

Изберете раздела Инструменти - Персонализиране - Клавиатура. Трябва да има отворен документ.

Можете да присвоявате или редактирате клавишни комбинации за текущото приложение или за всички приложения на LibreOffice. За да присвоите клавиш за всички приложения, изберете бутона за избор LibreOffice в горния десен ъгъл.

За да присвоите или промените клавишна комбинация: изберете команда в списъка Функция, изберете клавишна комбинация, която да бъде присвоена, в списъка Клавишни комбинации, после щракнете върху Промяна.

Ако избраната функция вече има клавишна комбинация, тя се показва в списъка Клавиши. Възможно е една и съща функция да се присвои на повече от един клавиш.

Клавишна комбинация, присвоена за конкретно приложение, има предимство пред настройка за същата комбинация, направена в LibreOffice за всички приложения.

Избягвайте да приписвате клавиши, които в момента се ползват от операционната ви система.

## Клавишни комбинации

Lists the shortcut keys and the associated commands. When inside this panel, use a shortcut key to quickly jump to it.

## Функции

Изброява категориите функции и функциите на LibreOffice, на които можете да приписвате клавишни комбинации.

### Категория

Изброява наличните категории функции. За да приписвате клавишни комбинации на стилове, отворете категорията „Стилове“.

### Функция

Изброява функциите, които могат да бъдат присвоени на клавишна комбинация.

### Клавиши

Показва клавишните комбинации, които вече са приписани на избраната функция.

## LibreOffice

Показва клавишните комбинации, общи за всички приложения на LibreOffice.

## WriterCalcImpressDrawMath

Показва клавишните комбинации за текущото приложение от LibreOffice.

## Промяна

Приписва клавишната комбинация, избрана в списъка Клавишни комбинации, на командата, избрана в списъка Функция.

## Изтриване

Изтрива избрания елемент или елементи без да изисква потвърждение.

## Зареждане

Заменя конфигурацията на клавишните комбинации с друга, записана преди това.

## Записване

Записва текущата конфигурация на клавишните комбинации, за да можете да я заредите по-късно.

### Нулиране

Анулира промените, зададени в текущия раздел, и връща стойностите от момента на отваряне на диалоговия прозорец.

Теми, свързани с показаната

Конфигуриране на LibreOffice

Клавишни комбинации в LibreOffice